Comandanţii Azovstal au fost duşi în Rusia pentru a fi anchetaţi.
Doi comandanţi ai luptătorilor care au apărat uzina siderurgică Azovstal din portul Mariupol din sud-estul Ucrainei au fost transferaţi în Rusia pentru investigaţii, a anunţat agenţia de stat TASS, potrivit Reuters.
Doi comandanţi ai luptătorilor care au apărat uzina siderurgică Azovstal din portul Mariupol din sud-estul Ucrainei au fost transferaţi în Rusia pentru investigaţii, a anunţat agenţia de stat TASS, potrivit Reuters.Svyatoslav Palamar, un comandant adjunct al batalionului Azov, şi Serhiy Volynsky, comandantul Brigăzii 36 de puşcaşi marini a Forţelor Armate ucrainene, au fost mutaţi în Rusia, anunţă TASS care preia informaţia de la o sursă din cadrul forţelor de ordine."Alţi ofiţeri din diferite unităţi ucrainene au fost, de asemenea, transportaţi în Rusia", a mai spus sursa.Jurnaliştii nu au putut verifica informaţia din surse independente.La începutul acestei luni, Ucraina a anunţat că serviciile sale de informaţii au fost în legătură cu luptătorii capturaţi de la oţelăria Azovstal.Reprezentanţii Kievului încearcă să facă un schimb de prizonieri cu Moscova care să-i includă şi pe luptătorii de la Azovstal, dar ruşii nu au răspuns solicitării.